**МИНИСТЕРСТВО НА ИНОВАЦИИТЕ И РАСТЕЖА**

**УСЛОВИЯ ЗА КАНДИДАТСТВАНЕ**

**за предоставяне на безвъзмездна финансова помощ по**

**програма „Научни изследвания, иновации и дигитализация за интелигентна трансформация“ 2021-2027**

**Процедура чрез директно предоставяне на безвъзмездна финансова помощ въз основа на финансов план за бюджетни линии BG16RFPR002 -3.001 „Осигуряване на техническа помощ за успешното изпълнение на програма „Научни изследвания, иновации и дигитализация за интелигентна трансформация“ за периода 2021-2027 г.“**

[1. Наименование на програмата: 3](#_Toc122094218)

[2. Наименование на приоритета: 3](#_Toc122094219)

[3. Наименование на процедурата: 3](#_Toc122094220)

[4. Измерения по кодове: 3](#_Toc122094221)

[5. Териториален обхват: 3](#_Toc122094222)

[6. Цели на предоставяната безвъзмездна финансова помощ по процедурата и очаквани резултати: 3](#_Toc122094223)

[7. Индикатори: 5](#_Toc122094224)

[8. Общ размер на безвъзмездната финансова помощ по процедурата и разпределение по региони: 6](#_Toc122094225)

[9. Минимален (ако е приложимо) и максимален размер на безвъзмездната финансова помощ за конкретен проект: 7](#_Toc122094226)

[10. Процент на съфинансиране: 7](#_Toc122094227)

[11. Допустими кандидати: 7](#_Toc122094228)

[12. Допустими партньори (ако е приложимо): 8](#_Toc122094229)

[13. Дейности, допустими за финансиране: 8](#_Toc122094230)

[14. Категории разходи, допустими за финансиране: 12](#_Toc122094231)

[14.1. Условия за допустимост на разходите 12](#_Toc122094232)

[14.2. Допустими разходи 13](#_Toc122094233)

[14.3. Недопустими разходи 15](#_Toc122094234)

[15. Допустими целеви групи (ако е приложимо): 15](#_Toc122094235)

[16. Приложим режим на минимални/държавни помощи (ако е приложимо): 16](#_Toc122094236)

[17. Хоризонтални политики: 16](#_Toc122094237)

[18. Продължителност на процедурата: 16](#_Toc122094238)

[19. Ред за оценяване на проектните предложения: 16](#_Toc122094239)

[20. Критерии и методика за оценка на проектните предложения: 17](#_Toc122094240)

[21. Начин на подаване на проектните предложения/концепциите за проектни предложения: 18](#_Toc122094241)

[22. Списък на документите, които се подават на етап кандидатстване: 19](#_Toc122094242)

[23. Краен срок за подаване на проектните предложения: 20](#_Toc122094243)

[24. Адрес за подаване на проектните предложения/концепциите за проектни предложения: 20](#_Toc122094244)

[25. Допълнителна информация 20](#_Toc122094245)

[26. Приложения към Условията за кандидатстване: 21](#_Toc122094246)

## 

## 1. Наименование на програмата:

Програма „Научни изследвания, иновации и дигитализация за интелигентна трансформация“ 2021-2027 (ПНИИДИТ)

## 2. Наименование на приоритета:

Приоритет 3 „Техническа помощ“ (ТП)

## 3. Наименование на процедурата:

„Осигуряване на техническа помощ за успешното изпълнение на програма „Научни изследвания, иновации и дигитализация за интелигентна трансформация“ за периода 2021-2027 г.“

## 4. Измерения по кодове:

**Измерение 1 – Област на интервенция:**

**179** Информация и комуникации

**180** Подготовка, изпълнение, мониторинг и контрол

**181** Оценка и проучвания, събиране на данни

**182** Укрепване на капацитета на органите на държавите членки, бенефициентите и съответните партньори

**Измерение 6 - Допълнителни тематични области във връзка с ЕСФ+:**

**09** Не се прилага.

**Измерение 7 - Равенство между половете във връзка с ЕСФ+\*, ЕФРР, КФ и ФСП:**

**03** Полово неутрално.

## 5. Териториален обхват:

Дейностите по настоящата процедура следва да бъдат изпълнени на територията на Република България.

Част от дейностите може да се изпълняват извън територията на Република България, включително извън територията на Съюза при условие, че допринасят за целите на процедурата.

## 6. Цели на предоставяната безвъзмездна финансова помощ по процедурата и очаквани резултати:

**Цел на процедурата:**

Основната цел на процедурата е да се повиши ефективността на Управляващия орган (УО) и Междинните звена (МЗ) на Програма „Научни изследвания, иновации и дигитализация за интелигентна трансформация“ за периода 2021-2027 г. (ПНИИДИТ), да се подобри капацитетът на бенефициентите и потенциалните бенефициенти на програмата, както и да се осигури публичност и комуникация за нея.

**Обосновка:** Съгласно т. 1, б. „и“ от Решение № 712 на Министерския съвет от 2020 г., изменено с Решение № 519 от 22 юли 2022 г. функциите на Управляващ орган на ПНИИДИТ се изпълняват от Държавна агенция за научни изследвания и иновации, чийто правоприемник съгласно Постановление № 20 на Министерския съвет от 2022 г. е Министерство на иновациите и растежа (МИР). Функциите на Главна дирекция „Европейски фондове за конкурентоспособност“ в МИР като управляващ орган на ПНИИДИТ са регламентирани в Устройствения правилник на министерството, приет с Постановление № 20 на Министерския съвет от 2022 г.

Съгласно Решение на МС № 519 от 22 юли 2022 г. се създават две междинни звена към УО на ПНИИДИТ: Изпълнителна агенция „Програма за образование“ (ИАПО) към Министерство на образованието и науката, и дирекция „Управление на програми и проекти“ в Министерство на електронното управление (МЕУ). УО на ПНИИДИТ делегира на Междинните звена функции и задачи по управлението на Приоритет 1 „Устойчиво развитие на българската научно-изследователска и иновационна екосистема“, Приоритетно направление 1 „Устойчиво развитие на националния капацитет за научни изследвания и иновации“ и Приоритетно направление 2 „Стимулиране на международното научно сътрудничество и участието в рамковите програми на ЕС“ (ИАПО), и Приоритет 2 „Цифрова трансформация на публичния сектор“ (МЕУ). Функциите на Междинните звена са детайлно разписани в междуинституционалните споразумения, сключени с тях.

Техническа помощ стъпва върху идентифицираните специфични нужди за изграждане на капацитет на Управляващия орган, Междинните звена и потенциалните бенефициенти.

Средствата по Приоритета за техническа помощ (ТП) ще подпомагат всички дейности на УО и МЗ на ПНИИДИТ, необходими за ефективното, ефикасно и целесъобразно изпълнение на заложените индикатори, като се прилагат адекватни и своевременни действия за постигане на следните цели:

**1.** **Повишаване на капацитета на УО и МЗ, свързан с планиране, управление, изпълнение, наблюдение и контрол на ПНИИДИТ**. В рамките на предвидения бюджет по ТП ще се осигуряват адекватни системи, добра работна среда и експертен и мотивиран човешки ресурс, като по този начин ще се постигне по-голяма ефективност и ефикасност в усвояването на средствата от ЕС, както и качествено управление на програмата. Ще се подкрепят дейности по укрепване на административния капацитет за постигане на високи нива на управление и контрол на ПНИИДИТ. Целта на приоритета за ТП е да се подкрепи повишаването на капацитета на УО и МЗ чрез прилагането на принципите на добро управление и подход, базиран на добри практики и натрупан опит от предходните програмни периоди както в България, така и в страните-членки на ЕС в областта на програмирането, изпълнението, мониторинга, контрола и оценката на програмата.

**2. Укрепване на административния капацитет на бенефициентите и потенциалните бенефициенти по ПНИИДИТ.** В рамките на стратегия за подобряване комуникацията с бенефициентите на програмата са заложени допълнителни мерки за информираност и публичност на бенефициентите и заинтересованите страни. Предвидено е средствата от ТП да се използват за повишаване на капацитета на бенефициентите и потенциалните бенефициенти за участие в програмата, както чрез подготовката на качествени проектни предложения, така и чрез добро управление на изпълняваните от тях проекти. Ще се извършват и дейности за повишаване на информационната осведоменост на целевите групи и бенефициентите по отношение на инвестициите от ЕС и ПНИИДИТ. Целта на изпълнение на предвидените дейности е да подкрепи подобряването на капацитета на бенефициентите за подготовка и изпълнение на проекти по ПНИИДИТ, които да съответстват в най-голяма степен на приоритетите, целите и изискванията на програмата.

**3.** **Осигуряване на публичност и комуникация на ПНИИДИТ.** Ключови за успеха и високата ефективност на ПНИИДИТ са дейностите, свързани с прозрачността и информираността на всички заинтересовани страни и обществеността като цяло. Целта е да се поддържа високо ниво на информираност относно целите, приоритетите и възможностите за финансиране, предлагани от ПНИИДИТ, както и да се осигури публичност и прозрачност на резултатите от изпълнението на програмата и постигането на заложените индикатори по приоритетите в контекста на политиките, подкрепяни от програмата.

**Очаквани резултати:**

В резултат от изпълнението на предвидените дейности по приоритет 3 „Техническа помощ“ ще се постигне:

- осъществено безпрепятствено изпълнение, наблюдение, оценка и контрол на ПНИИДИТ, осигурявайки по този начин високо ниво на усвояване на средствата от фондовете от ЕС;

- подобрено качество на проектните предложения, което предпоставя съкращаване на сроковете на процесите по извършване на оценката им;

- –подобрен процес на изпълнение на проектите по ПНИИДИТ, което предпоставя по-добро и ефикасно усвояване на средствата;

- лесна разпознаваемост на ПНИИДИТ, нейните цели, приоритети и резултатите от нейното изпълнение

## 7. Индикатори:

За доказване/измерване степента на постигане на съответната специфична цел и ефекта от изпълнените дейности/мерки, предвидени за подкрепа по линия на приоритет 3 „Техническа помощ“ на програмата са заложени следните индикатори за продукт:

- Брой служители на УО и МЗ, преминали обучение

- Брой участници в събития по програмата

- Брой обучени представители на бенефициенти и на потенциални бенефициенти/партньори/целеви групи

- Брой информационни събития и кампании

- Брой извършени оценки на програмата, анализи и проучвания

- Брой на заетите лица, чиито заплати са съфинансирани по техническа помощ

В т. „Индикатори“ от Формуляра за кандидатстване кандидатът следва да попълни данни за базова и целева стойност по горепосочените индикатори. Във Формуляра за кандидатстване конкретният бенефициент трябва да включи тези индикатори, които отговарят на предвидените в съответната бюджетна линия дейности, с посочени целеви стойности съгласно периода на изпълнение на финансовия план.

## 8. Общ размер на безвъзмездната финансова помощ по процедурата и разпределение по региони:

Общият размер на безвъзмездната финансова помощ по процедура „Осигуряване на техническа помощ за успешното изпълнение на програма „Научни изследвания, иновации и дигитализация за интелигентна трансформация“ за периода 2021-2027 г. е, както следва:

|  |  |  |
| --- | --- | --- |
| Общ размер на безвъзмездната финансова помощ | Финансиране от Европейския фонд за регионално развитие | Национално съфинансиране |
| 50 574 020,35 лева  (25 858 086 евро) | 41 502 712,61 лева  (21 220 000 евро) | 9 071 307,74 лева  (4 638 086 евро) |
| По-слабо развити региони  40 672 658,35 лева  (20 795 600 евро) | 34 571 759,60 лева  (17 676 260 евро) | 6 100 898,75 лева  (3 119 340 евро) |
| Региони в преход  9 901 362 лева  (5 062 486 евро) | 6 930 953,01лева  (3 543 740 евро) | 2 970 408,99лева  (1 518 746евро) |

Не е допустимо преразпределянето на средства между „По-слабо развити региони“ и „Региони в преход“ в рамките на общия бюджет на бюджетната линия.

При разпределение на разходите между по-слабо развити региони и региони в преход се използват следните проценти от общата стойност на допустимите разходи:

- за „По-слабо развити региони 80,4220389610%.

- за „Региони в преход“ 19,5779610390%.

**Разпределение на средствата:**

**ИАПО**

|  |  |  |
| --- | --- | --- |
| **ОБЛАСТ НА ИНТЕРВЕНЦИЯ** | **КОД НА ИНТЕРВЕНЦИЯНА** | **ЕФРР+НАЦИОНАЛНО ФИНАНСИРАНЕ** |
| Информация и комуникация | 179 | 451 456 евро |
| Укрепване на капацитета на органите на държавите членки, бенефициентите и съответните партньори | 182 | 424 143 евро |
| Оценка и проучвания, събиране на данни | 181 | 0 |
| Подготовка, изпълнение, мониторинг и контрол | 180 | 3 844 139 евро |
| **ОБЩО** |  | **4 719 738** |

**МЕУ**

|  |  |  |
| --- | --- | --- |
| **ОБЛАСТ НА ИНТЕРВЕНЦИЯ** | **КОД НА ИНТЕРВЕНЦИЯНА** | **ЕФРР+НАЦИОНАЛНО ФИНАНСИРАНЕ** |
| Информация и комуникация | 179 | 586 567 евро |
| Укрепване на капацитета на органите на държавите членки, бенефициентите и съответните партньори | 182 | 551 079 евро |
| Оценка и проучвания, събиране на данни | 181 | 0 |
| Подготовка, изпълнение, мониторинг и контрол | 180 | 4 618 934 евро |
| **ОБЩО** |  | **5 756 580** |

**УО на ПНИИДИТ**

|  |  |  |
| --- | --- | --- |
| **ОБЛАСТ НА ИНТЕРВЕНЦИЯ** | **КОД НА ИНТЕРВЕНЦИЯНА** | **ЕФРР+НАЦИОНАЛНО ФИНАНСИРАНЕ** |
| Информация и комуникация | 179 | 1 520 977 |
| Укрепване на капацитета на органите на държавите членки, бенефициентите и съответните партньори | 182 | 1 428 955 |
| Оценка и проучвания, събиране на данни | 181 | 812 586 |
| Подготовка, изпълнение, мониторинг и контрол | 180 | 11 619 250 |
| **ОБЩО** |  | **15 381 768** |

## 9. Минимален (ако е приложимо) и максимален размер на безвъзмездната финансова помощ за конкретен проект:

По настоящата процедура чрез директно предоставяне на безвъзмездна финансова помощ, въз основа на финансов план за бюджетна линия, няма изискване за **минимален размер** на безвъзмездната финансова помощ, който да бъде заявен по всяка бюджетна линия.

**Максималният размер** общо на всички бюджетни линии, за които могат да бъдат подавани Формуляри за кандидатстване и финансови планове е 50 574 020 лева (25 858 086 евро).

## 10. Процент на съфинансиране:

Интензитетът на безвъзмездната финансова помощ по настоящата процедура е 100%.

## 11. Допустими кандидати:

Допустими кандидати по настоящата процедура по смисъла на чл. 25, ал. 1, т. 2 от Закона за управление на средствата от европейските фондове при споделено управление (ЗУСЕФСУ) са:

1. Главна дирекция „Европейски фондове за конкурентоспособност“ в Министерство на иновациите и растежа (МИР), в качеството си на Управляващ орган (УО) на ПНИИДИТ;

2. Изпълнителна агенция „Програма за образование“ към МОН в качеството й на Междинно звено (МЗ) по програмата;

3. Дирекция „Управление на програми и проекти“ към МЕУ в качеството й на Междинно звено (МЗ) по програмата.

Кандидатите следва да разполагат с необходимия административен, финансов и оперативен капацитет, който да гарантира успешното изпълнение на дейностите, заложени в съответните бюджетни линии.

Поради спецификата на дейностите на трите институции, част от дейностите са допустими само за УО. За целта под всяка група дейности са посочени допустимите бенефициенти.

## 

## 12. Допустими партньори (ако е приложимо):

Неприложимо

## 13. Дейности, допустими за финансиране:

Допустимите дейности, допринасящи за постигане на целите на приоритет 3 „Техническа помощ“ на ПНИИДИТ са обособени в три основни групи, както следва:

**1) Дейности в изпълнение на Цел 1 Повишаване на капацитета на УО и МЗ, свързан с планиране, управление, изпълнение, наблюдение и контрол на ПНИИДИТ**

1.1. Възнаграждения, включително допълнителни възнаграждения за постигнати резултати за служители от УО и МЗ, в т.ч. свързаните с тях осигурителни вноски и други дължими според действащото национално законодателство;

*Допустими бенефициенти – УО и МЗ*

1.2. Обезпечаване на командировки на служители от УО и МЗ, пряко участващи в планирането, управлението, изпълнението, наблюдението, оценката и контрола на ПНИИДИТ;

*Допустими бенефициенти – УО и МЗ*

1.3. Участие в обучения, семинари, работни посещения, обмен на опит и добри практики и др. (присъствени и дистанционни/онлайн) за служителите на УО и МЗ;

*Допустими бенефициенти – УО и МЗ*

1.4. Дейности за укрепване на капацитета на УО и МЗ за работа с информационни системи/технологии и продукти в областта на правните въпроси и олекотяване на правилата и прилагането на опциите за опростени разходи, в т.ч.: действия за нередности и измами, засягащи фондовете, включително чрез: докладване в IMS за всяка открита нередност или измама, включително тези, произтичащи от случаи на OLAF /препоръка и редовно актуализиране на всички известия на IMS; разработване на политика или изявление за борба с измамите на програмно ниво, в съответствие с Националната стратегия за борба с измамите (със специално внимание на конфликта на интереси); пълно използване на наличните инструменти за извличане на данни, като Arachne;

*Допустими бенефициенти – УО и МЗ*

1.5. Събиране, обобщаване и анализ на информация и данни, изготвяне на доклади и документи, провеждане на изследвания и извършване на други дейности в подкрепа на изпълнението на функциите на УО и МЗ;

*Допустими бенефициенти – УО*

1.6. Предоставяне на външна експертиза – изготвяне на експертни доклади, анализи, проучвания, свързани с приключване на програмен период 2021-2027, както и с подготовката на следващия програмен период; извършване на оценки на ПНИИДИТ, изследвания, анализи и проучвания;

*Допустими бенефициенти – УО*

1.7. Услуги, свързани с подкрепа на процесите на оценка и мониторинг на проекти (организация на оценителни комисии, база данни от независими експерти – национални и чужди, притежаващи необходимите технически познания и опит, наемане на експерти, и др.), независими оценки на проекти;

*Допустими бенефициенти – УО и МЗ*

1.8. Осигуряване на материална база, техническо оборудване, информационни системи и софтуерни програми, необходими за управлението и изпълнението на ПНИИДИТ;

*Допустими бенефициенти – УО и МЗ*

1.9. Обезпечаване на работата на Комитета за наблюдение на ПНИИДИТ;

*Допустими бенефициенти – УО*

1.10. Други дейности, обезпечаващи правилното управление, изпълнение, наблюдение и контрол на ПНИИДИТ.

*Допустими бенефициенти – УО и МЗ*

**2) Дейности в изпълнение на Цел 2**  **Укрепване на административния капацитет на бенефициентите и потенциалните бенефициенти по ПНИИДИТ:**

По отношение на хоризонталните и междусекторни обучения като държавни помощи, одит, обществени поръчки, предотвратяването и разкриването на измами, корупция и конфликти на интереси, в съответствие с посоченото в раздел 9, точка 3 от Споразумението за партньорство с България, дейностите ще се реализират по Програма Техническа помощ.

2.1. Осигуряване на целенасочена подкрепа за развитието на капацитета на бенефициентите на ПНИИДИТ за подготовка, управление и изпълнение на проекти, координация на взаимодействието между различните участници в тях, провеждане на процедури за обществени поръчки/търгове и прилагане на правилата за държавна помощ, текущ мониторинг и оценка на изпълнението на проектите чрез тематични обучения, партньорски проверки, привличане на външна експертна помощ;

*Допустими бенефициенти – УО и МЗ*

2.2. Организиране и осигуряване на участие в обучения, информационни дни, кръгли маси, семинари, работни срещи и други форми за повишаване на осведомеността, знанията и уменията на бенефициентите по програмата, както и на потенциалните бенефициенти;

*Допустими бенефициенти – УО и МЗ*

2.3. Обучения за членовете на Комитета за наблюдение на ПНИИДИТ чрез семинари по теми, определени след проучване на нуждите на членовете (напр. европейско и национално законодателство по ЕФСУ, опростени варианти на разходите, държавни помощи/de minimis и др.);

*Допустими бенефициенти – УО*

2.4. Организиране на посещения (дистанционни и присъствени) от различни дирекции/служби на ЕК и от други международни и европейски институции за повишаване капацитета на ключови бенефициенти и партньори въз основа на анализ на трудностите, които са срещнати, вкл. споделяне на опит с други държави членки на ЕС, за: разработване, управление, изпълнение и осигуряване на устойчивост на проектите по ПНИИДИТ.

*Допустими бенефициенти – УО и МЗ*

**3) Дейности в изпълнение на Цел 3 Осигуряване на публичност и комуникация на ПНИИДИТ:**

3.1. Разработване и изпълнение на комуникационен план на програмата, обвързан с цялостната комуникационна стратегия на европейските фондове и националната и европейската политика за развитие на научните изследвания и иновациите и дигитализацията, в изпълнение на изискванията за прозрачност при усвояването на средствата и комуникацията на програмите;

*Допустими бенефициенти – УО и МЗ*

3.2. Организиране на публични събития: конференции, изложения, семинари, информационни кампании, семинари за журналисти и др., вкл. организиране/участие в събития и различни инициативи (вкл. в сътрудничество) за достигане до потенциални бенефициенти;

*Допустими бенефициенти – УО и МЗ*

3.3. Изработване и разпространение на печатни рекламни и информационни материали; разработване и разпространение на аудио-визуални формати; външна реклама; комуникация чрез социалните мрежи; комуникация със заинтересованите страни;

*Допустими бенефициенти – УО и МЗ*

3.4. Работа с медиите вкл. закупуване на програмно време/ рекламни карета, публикации във вестници, списания и др. периодични издания, вкл. онлайн базирани, и др. контакти с пресата и форми на реклама в медиите;

*Допустими бенефициенти – УО и МЗ*

3.5. Оценка на въздействието от изпълнението на дейностите за видимост, прозрачност и комуникация (социологически проучвания, анализи, кръгли маси и фокус групи, анкети, изследвания за удовлетвореност и др.);

*Допустими бенефициенти – УО и МЗ*

3.6. Други дейности, свързани с изпълнението на действията за прозрачност и комуникация, в т.ч. широко използване на възможностите на социалните мрежи и канали за разпространение на информация.

*Допустими бенефициенти – УО и МЗ*

Финансирането на посочените допустими дейности се извършва чрез бюджетни линии. С оглед улесняване на процеса по организация и изпълнение на допустимите дейности бенефициентът може да подаде финансов/и план/ове за всички или част от изброените по-горе дейности.

За всяка бюджетна линия конкретният бенефициент подава Формуляр за кандидатстване, с приложени към него Финансов план (съгласно **Приложение Г**), в който заявява период за извършване на разходите и останалите приложими документи, посочени в т. 26 от настоящите Условия за кандидатстване. Периодът за извършване на разходите може да е за една или повече финансови години, като последната година е 2029.

Всеки финансов план подлежи на ежегодна актуализация в рамките на заявения период въз основа на извършена от бенефициента оценка на изпълнението на плана или при настъпили обстоятелства, които водят до промяна в размера на необходимия финансов ресурс. Бенефициентът следва да актуализира финансовия план/ове като оцени темпа на изпълнение на дейностите, отчитайки евентуалното забавяне при изпълнението им, промяна на продължителността поради специфика в изпълнението, прехвърляне на средства от една година в друга или други обстоятелства, водещи до промяна в размера на финансовия ресурс. Актуализираният финансов план се представя от бенефициента за одобрение от Управляващия орган, като в случаите, в които актуализацията предвижда промяна в общия размер на безвъзмездната финансова помощ, заповедта за предоставяне на БФП се изменя.

Бенефициентът попълва финансовия план на база отчетените по бюджетната линия разходи за изтеклите календарни години (ако е приложимо) и планираните стойности за предстоящите за финансиране години.

**За да бъдат допустими дейностите, трябва да отговарят на следните условия:**

- да са в съответствие с разпоредбите на Регламент (ЕС) 2021/1060;

- да съответстват на предвиденото в програма „Научни изследвания, иновации и дигитализация за интелигентна трансформация“ 2021-2027 г., да гарантират постигането на целта на настоящата процедура и да осигуряват ефективен принос за постигането на целите на програмата;

- да са извършени от допустим бенефициент и да са изплатени в рамките на общата продължителност на операцията;

- да са в съответствие с хоризонталните принципи, съгласно чл. 9 от Регламент (ЕС) 2021/1060;

- да съответстват на изискванията на европейското и националното законодателство в сферата на обществените поръчки при спазване на принципите на прозрачност, пропорционалност, равно третиране и недискриминация при осигурена конкуренция на най-широка основа;

- да се реализират в рамките на наличния бюджет и да имат ясни и реалистични количествени резултати;

- да са в съответствие с политиката на Съюза в областта на околната среда, съгласно член 11 и член 191, параграф 1 от ДФЕС, като се отчитат целите на ООН за устойчиво развитие, Парижкото споразумение и условията по Регламент (ЕС) 2020/852, свързани със зачитането на принципа за ненанасяне на значителни вреди, така че да не се засяга в значителна степен постигането както на екологичната, така и на социалната цел.

**ВАЖНО:** Кандидатът няма право да подава Формуляр за кандидатстване и финансов план за операции, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

## 14. Категории разходи, допустими за финансиране:

## 14.1. Условия за допустимост на разходите

За да бъдат допустими разходите по настоящата процедура чрез директно представяне на БФП, въз основа на финансов план за бюджетни линии, трябва да отговарят на следните условия:

1/ Да бъдат извършени в периода от 01.01.2021 г. до 31.12.2029 г.

Разходооправдателните документи, свързани с изпълнението на допустимите по бюджетната линия дейности, следва да бъдат издадени в периода на допустимост на разходите.

2/ За разходите да е налична адекватна одитна следа съгласно минималните изисквания на [Приложение XIII от Регламент (ЕС) 2021/1060](https://web.apis.bg/e.php?i=692338&b=1) в съответствие с чл. 57, ал. 1, т. 7 от ЗУСЕФСУ, включително да са спазени изискванията за съхраняване на документите по [чл. 82 от Регламент (ЕС) 2021/1060](https://web.apis.bg/e.php?i=692338&b=1#p12486184).

3/ Да са действително платени (т.е. да е платена цялата стойност на представените фактури или други първични счетоводни документи, включително стойността на ДДС), по банков път или в брой, не по-късно от датата на подаване на междинния/финалния отчет по проекта от страна на бенефициента. Разходи, подкрепени с протоколи за прихващане, не се считат за допустими.

4/ Да са отразени в счетоводната документация на бенефициента чрез отделни счетоводни аналитични сметки по проекта или в отделна счетоводна система.

5/ Да могат да се установят и проверят, да бъдат подкрепени от оригинални разходо-оправдателни документи.

6/ Да са за реално доставени продукти/извършени услуги въз основа на договори, които са сключени при спазване изискванията на националното и европейското законодателство за възлагане на обществени поръчки.

7/ Да са за дейности, определени и извършени под отговорността на Управляващия орган и Междинните звена и съгласно настоящите Условия за кандидатстване.

8/ Да не са финансирани по друг проект, програма или друга финансова схема, финансирана от публични средства на националния или европейския бюджети.

9/ Да са в изпълнение на посочените в т. 13 от настоящите Условия за кандидатстване допустими дейности.

**ВАЖНО:** Относно третирането на ДДС следва да се запознаете с Указанието на министъра на финансите за третиране на ДДС като допустим разход при изпълнение на проекти по оперативните програми, съфинансирани от ЕФРР, ЕСФ, КФ и ЕФМР на ЕС за програмен период 2014-2020 (**Приложение Е**) или приложимото такова за периода 2021-2027.

## 

## 14.2. Допустими разходи

Допустимите разходи следва да са извършени законосъобразно и не трябва да противоречат на правилата, описани в Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика, Регламент (ЕС) 2021/1058 на Европейския парламент и на Съвета от 24 юни 2021 година [относно Европейския фонд за регионално развитие и относно Кохезионния фонд](https://eur-lex.europa.eu/legal-content/BG/AUTO/?uri=celex:32021R1058), Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, Закона за управление на средствата от европейските фондове при споделено управление, съответната поднормативна уредба, уреждаща национални правила за допустимост на разходите и настоящите Условия за кандидатстване.

Допустимите разходи по настоящата процедура следва да включват, но не се изчерпват с изпълнението на посочените в т. 13 Допустими дейности, във връзка с изпълнението на бюджетните линии по приоритет 3 „Техническа помощ“ на ПНИИДИТ в т.ч.:

I. Разходи за персонал, в т.ч.

1. Разходи за командировки (пътни, дневни и квартирни разходи и разходи за медицинска застраховки за времето на командировката в чужбина) в страната и чужбина, на лицата пряко ангажирани с дейности по изпълнението на проекта (лица ангажирани на трудов договор или по ЗДСл), в съответствие с Наредбата за командировките в страната и с Наредбата за служебни командировки и специализации в чужбина;

2. Разходи за брутни заплати и възнаграждения (включително допълнителни възнаграждения за постигнати резултати за служители от УО и МЗ, в т.ч. свързаните с тях осигурителни вноски и други дължими според действащото национално законодателство), изплатени по служебни или трудови правоотношения, разходи за обезщетения, изплатени от осигурителя за дните на временна неработоспособност съгласно Кодекса за социално осигуряване, разходи за задължителни социални и здравни осигурителни вноски за сметка на осигурителя и разходи за обезщетения при командироване и за неизползван платен годишен отпуск за служители, работещи в УО или МЗ.

II. Разходи за услуги, в т.ч.

3. Разходи за обучения;

4. Разходи за експертизи и анализи, свързани с изпълнението на ПНИИДИТ;

5. Разходи за външни оценители и експерти по процедурите;

6. Разходи за оценки на програмата

7. Режийни разходи и разходи за осигуряване на доставка/наем, ремонт, поддръжка, застраховки на движимо и недвижимо имущество, използвано от УО и МЗ, вкл. помещения, обзавеждане, оборудване, автомобили, гориво и др.

8. Разходи за подготовка на следващия програмен период

III. Разходи за материални активи

9. Разходи за материални активи

IV. Разходи за нематериални активи

10. Разходи за нематериални активи

V. Разходи за провеждане и участие в мероприятия

11. Разходи за провеждане и участие в мероприятия

VI. Разходи за материали

12. Разходи за материали

VII. Информация и комуникация

13. Разходи за видимост, прозрачност и комуникация

**ВАЖНО:** Разходите, включени във всеки финансов план трябва да съответстват на разходите, посочени в т. „Бюджет“ от Формуляра за кандидатстване, към който се отнася съответния финансов план за всяка една от бюджетните линии.

**ВАЖНО:** Задълженията на лицата, пряко ангажирани с дейности по изпълнението и/или управлението на бюджетната/ите линия/и трябва недвусмислено да произтичат от дейностите, съответно относимите към тях разходи, които са посочени във финансовия план за съответната бюджетна линия.

В т. "Екип" от Формуляра за кандидатстване следва да се попълни информация относно членовете на екипа за организация, управление и/или изпълнение на бюджетната/ите линия/и при съобразяване с функциите и задълженията, определени за съответната позиция в екипа.

Не са допустими други разходи за възнаграждения за дейности по управление и/или изпълнение на бюджетни линии извън посочените в т.1 Разходи за персонал за служителите, чиито заплати и възнаграждения са допустими за финансиране съгласно посоченото в т.1, когато бенефициенти по тези проекти/финансови планове за бюджетни линии са съответните структури или звена.

## 14.3. Недопустими разходи

Независимо от гореизброените условия за допустимост на разходите, за недопустими ще се считат всички разходи, които са в противоречие с правилата на Европейските фондове при споделено управление (РЕГЛАМЕНТ (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика, РЕГЛАМЕНТ (ЕС) 2021/1058 НА ЕВРОПЕЙСКИЯ ПАРЛАМЕНТ И НА СЪВЕТА от 24 юни 2021 година [относно Европейския фонд за регионално развитие и относно Кохезионния фонд](https://eur-lex.europa.eu/legal-content/BG/AUTO/?uri=celex:32021R1058), РЕГЛАМЕНТ (ЕС, Евратом), Регламент (ЕС) 2018/1046 НА ЕВРОПЕЙСКИЯ ПАРЛАМЕНТ И НА СЪВЕТА от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, Закона за управление на средствата от европейските фондове при споделено управление и съответната поднормативна уредба, уреждаща национални правила за допустимост на разходите за средствата от ЕФСУ.

Управляващият орган може да нанесе корекции както във финансовия план (**Приложение** **Г** от Условията за кандидатстване) във връзка с установени в процеса на оценката недопустими разходи и/или на кандидата се предоставят указания и срок за отстраняване на установените нередовности, непълноти и/или несъответствия.

## 15. Допустими целеви групи (ако е приложимо):

Допустимите целеви групи включват: служители на УО и на МЗ, пряко участващи и подпомагащи планирането, управлението, изпълнението, наблюдението, оценката и контрола на ПНИИДИТ; потенциални бенефициенти и бенефициенти, крайни получатели по ПНИИДИТ; членовете на Комитета за наблюдение (КН).

## 16. Приложим режим на минимални/държавни помощи (ако е приложимо):

Главна дирекция „Европейски фондове за конкурентоспособност“ (ГД ЕФК) в МИР, както и Изпълнителна агенция „Програма за образование“ към МОН и дирекция „Управление на програми и проекти“ в МЕУ като Управляващ орган и Междинни звена на програма „Научни изследвания, иновации и дигитализация за интелигентна трансформация“ 2021-2027 не действат в качеството си на предприятия по смисъла на чл.107, § 1 от ДФЕС, тъй като осъществяват функции, присъщи на държавата и не представляват предприятие, извършващо икономическа дейност. Предвидените дейности за обучения в полза на бенефициентите (подточка 2 от т. 13 Дейности, допустими за финансиране от настоящите Условия за кандидатстване) са за придобиване на нови знания по прилагане на регулаторната рамка на ПНИИДИТ и са свързани с неикономическите дейности на кандидатите и бенефициентите на ПНИИДИТ.

Поради тази причина, при предоставянето на финансовите средства и извършването на оценката на държавната помощ не са налице елементите „икономическо предимство” и „въздействие върху конкуренцията и търговията“, тъй като УО и МЗ не осъществяват дейност на пазар, на който се осъществява търговия между държави-членки.

Предвид това, подпомагането по процедурата не следва да се разглежда като попадащо в обхвата на чл. 107 § 1 от Договора за функциониране на Европейския съюз и не представлява държавна помощ.

## 

## 17. Хоризонтални политики:

При изпълнение на финансовия план за съответната бюджетна линия конкретният бенефициент се задължава да спазва чл. 9 от Регламент 2021/1060 относно следните хоризонтални принципи:

- устойчиво развитие, включително опазване на околната среда, на равенството между мъжете и жените, на равните възможности и недискриминация, включително достъпност за хора с увреждания;

- заложени в Хартата на основните права на Европейския съюз;

- заложени в Конвенцията на ООН за правата на хората с увреждания;

- за ненанасяне на значителни вреди по смисъла на Регламент (ЕС) 2020/852.

## 18. Продължителност на процедурата:

Дейностите и разходите по процедурата са допустими до 31.12.2029 година.

## 19. Ред за оценяване на проектните предложения:

Оценката на Формуляра за кандидатстване и финансовия план по настоящата процедурата чрез директно предоставяне на БФП, въз основа на финансов план за бюджетни линии, се извършва от двама експерти, определени със заповед на Ръководителя на Управляващия орган в качеството му на звено, предоставящо безвъзмездна финансова помощ по приоритет 3 „Техническа помощ” на ПНИИДИТ. Формулярът за кандидатстване и финансовия план се оценяват за съответствие с критериите, посочени в т. 20 „Критерии и методика за оценка на проектните предложения“ от настоящите Условия и **Приложение Д** към Условията за кандидатстване. Не се допуска въвеждането на допълнителни критерии за оценка или изменение на критериите по време на провеждането на процедурата по оценка.

По време на оценка на финансовия план, в случай че се установят нередовности, непълноти и/или несъответствия на представените документи, експертите извършващи оценката имат право да изискат от кандидата да представи допълнителни писмени разяснения по представения от него финансов план или да изискат преработване на определени компоненти от финансовия план. Кандидатът следва да представи допълнителни разяснения или преработен финансов план в рамките на определения срок, който не може да бъде по-кратък от една седмица от датата на получаване на искането.

В случай че, кандидатът продължава да не отговаря на критериите за оценка, финансовият план се отхвърля. Предходното изречение не се прилага ако по преценка на оценителите пропуските са незначителни и могат да бъдат отстранени чрез служебни корекции във финансовия план.

В случай на издаване на Решение за неодобряване на финансовия план от Ръководителя на УО, в качеството си на звено предоставящо безвъзмездна финансова помощ по приоритет 3 „Техническа помощ“, кандидатът има право да подаде нов финансов план за същите разходи.

Искането за предоставяне на информация/документи се изпраща чрез Модула за електронни услуги на ИСУН 2020, за което конкретният бенефициент получава съобщение на електронния адрес, посочен при регистрацията на потребителя, подал Формуляра за кандидатстване и финансовия план. Предвид това, промени в профила на кандидата в ИСУН 2020 са невъзможни. Подробно описание на техническия процес, свързан с електронното кандидатстване и представянето на допълнителна информация/документи, е посочено в Ръководството за потребителя за модул „Е-кандидатстване“ в ИСУН 2020 (**Приложение А** към Условията за кандидатстване).

**ВАЖНО:** Оценяването на Формуляра за кандидатстване и финансовия план за бюджетна линия се извършва в срок до един месец от датата на подаването му.

## 

## 20. Критерии и методика за оценка на проектните предложения:

Оценката по настоящата процедура се извършва въз основа на критерии, одобрени от Комитета за наблюдение и подробно описани в **Приложение Д** към Условията за кандидатстване. Методиката и критериите не подлежат на изменение по време на провеждането на оценката. При извършването на оценката се проверява дали Формулярът за кандидатстване и финансовият план отговарят на всички критерии, като за всеки критерий се поставя оценката „ДА“, „НЕ“ или „Н/П“ (неприложимо).

|  |  |  |  |  |
| --- | --- | --- | --- | --- |
| **Критерии** |  |  | |  |
| **I. Административно съответствие** | да | не | | н/п |
| 1. Конкретният бенефициент (КБ) е допустим кандидат по настоящата процедура. |  |  | |  |
| 2. Формулярът за кандидатстване и финансовият план са подписани с КЕП от определеното за Ръководител на Конкретния бенефициент (КБ) лице - съгл. заповедта за разделяне на отговорностите между УО и КБ |  |  | |  |
| 3. Финансовият план е разработен в съответствие с утвърдения образец на Министерство на финансите |  |  | |  |
| 4. Формулярът за кандидатстване и финансовият план са попълнени коректно и съдържат цялата необходима информация |  |  | |  |
| **II. Допустимост** |  |  | |  |
| 1. Заложените разходи във Формуляра за кандидатстване и Финансовият план са допустими. |  |  | |  |
| 2. Всички разходи, включени във финансовия план на проектното предложение съответстват на допустимите дейности, предвидени за изпълнение в Условията за кандидатстване. |  |  | |  |
| 3. Финансовият план не надвишава наличния финансов ресурс съгласно т. 8 Общ размер на БФП по процедурата от Условията за кандидатстване.  *Забележка: Сумата се изчислява с натрупване като в нея се включват вече подадените и/или одобрени финансов/и план/ове по процедурата*. |  |  | |  |
| 4. Във Формуляра за кандидатстване са посочени целеви стойности на приложените към бюджетната линия индикатори за продукт . |  |  | |  |
| 5. Бенефициентът разполага с необходимия капацитет[[1]](#footnote-1) за изпълнение на съответната бюджетна линия. |  | |  |  |

## 

## 21. Начин на подаване на проектните предложения/концепциите за проектни предложения:

Кандидатстването от конкретния бенефициент се извършва с изготвяне на Формуляр за кандидатстване и финансов план по всяка от бюджетните линии за разпределение на планираното публично финансиране и на планираните разходи. **Всеки нов финансов план се подава заедно с Формуляр за кандидатстване към регистрираната в ИСУН 2020 по Приоритет 3 процедура.**

**ВАЖНО:** Разпределението на разходите по години следва да бъде съобразено със спецификата на изпълняваните дейности. В случаите, когато се предвижда възлагането на дейности по реда на Закона за обществените поръчки, при изготвянето на Формуляра за кандидатстване и финансовия план е необходимо да се вземат предвид нормативните срокове за възлагането, включително и за осъществяване на предварителен контрол, когато е приложимо, за всяка календарна година.

След обявяването на процедурата, Управляващият орган изпраща покана до конкретния бенефициент, посочен в т. 11 от настоящите Условия за кандидатстване, с което го информира за възможностите за кандидатстване с Формуляр за кандидатстване и финансов план/финансови планове по процедурата.

**ВАЖНО:** Всеки отделен финансов план се подава заедно с Формуляр за кандидатстване, както следва:

Конкретният бенефициент подава за одобрение попълнения Формуляр за кандидатстване, финансов план (**Приложение Г)** и останалите приложими документи, посочени в т. 22 по-долу.

Подаването на Формуляра за кандидатстване и финансовия план по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез **Информационната система за управление и наблюдение на Структурните инструменти на ЕС в България** (ИСУН 2020) единствено с използването на **Квалифициран електронен подпис** (КЕП), чрез модула „Е-кандидатстване“ на следния интернет адрес: [**https://eumis2020.government.bg**](https://eumis2020.government.bg)**.**

## 

## 22. Списък на документите, които се подават на етап кандидатстване:

Кандидатът по настоящата процедура чрез директно предоставяне въз основа на финансов план за бюджетни линии следва да представи следните документи, по изцяло електронен път чрез ИСУН 2020:

**а/** Декларация, че кандидатът е запознат с условията за кандидатстване и условията за изпълнение – попълнена по образец **(Приложение Б)** към Условията за кандидатстване или чрез попълване на т. „E-ДЕКЛАРАЦИИ“ на Формуляра на кандидатстване**.**

**б/** Декларация относно статута по ЗДДС – попълнена по образец **(Приложение В)** към Условията за кандидатстване или чрез попълване на т. „E-ДЕКЛАРАЦИИ“ на Формуляра на кандидатстване**.**

**в/** Финансов план – попълнен по образец **(Приложение Г)** към настоящите Условия за кандидатстване **- подписан с КЕП от лицето, с право да представлява кандидата и прикачена в ИСУН 2020** или чрез попълване на т. „E-ДЕКЛАРАЦИИ“ на Формуляра на кандидатстване.

**г/** Заповед за оправомощаване на лицето, което подписва с КЕП от името на кандидата документите за кандидатстване в ИСУН 2020 (в случай че е приложимо) - **прикачена в ИСУН 2020.**

**ВАЖНО:** В случай, че кандидатът попълни т. „E-ДЕКЛАРАЦИИ“ на Формуляра на кандидатстване не е необходимо да подава документите по т. а) и б).

**ВАЖНО:** Формулярът за кандидатстване и финансовият план по т. в/ се подписват с КЕП от лицето, представляващо конкретния бенефициент на БФП по Приоритет 3 „Техническа помощ“, съгласно заповедта за оправомощаване. Декларациите по букви а/ и б/ се подават чрез попълване на т. „E-ДЕКЛАРАЦИИ“ на Формуляра на кандидатстване. Лицето, представляващо конкретния бенефициент на БФП по Приоритет 3 „Техническа помощ“, няма право да упълномощава други лица да подписват декларациите/документите по букви а/, б/ и в/, тъй като с тях се декларират данни, които деклараторът декларира в лично качество или съответно данни за представлявания от него орган, като за верността им се носи наказателна отговорност, която също е лична.

**ВАЖНО:** Кандидатът следва да се увери, че всички документи са представени в изискуемата форма съгласно изискванията на настоящите Условия за кандидатстване. Кандидатът следва да попълни Формуляр за кандидатстване и да приложи горепосочените документи по всяка една от бюджетните линии, по която предвижда да представи за одобрение финансов план.

## 23. Краен срок за подаване на проектните предложения:

Ще се прилага процедура чрез директно предоставяне с **един краен срок за кандидатстване – 17:30 часа на 31.12.2028 г.**

**ВАЖНО:** По настоящата процедура чрез директно предоставяне на БФП въз основа на финансов план за бюджетни линии конкретният бенефициент може да поиска разяснения по документите в срок до три седмици преди изтичането на срока за кандидатстване. Разясненията се утвърждават от Ръководителя на Управляващия орган в качеството му на звено, предоставящо безвъзмездна финансова помощ по Приоритет 3 „Техническа помощ” на ПНИИДИТ, като се дават по отношение на Условията за кандидатстване, но не съдържат становище относно качеството на Формуляра за кандидатстване и/или финансовия план.

## 24. Адрес за подаване на проектните предложения/концепциите за проектни предложения:

Формулярът за кандидатстване и финансовият план по настоящата процедура се подават по електронен път чрез ИСУН 2020 на следния интернет адрес: <https://eumis2020.government.bg>.

## 25. Допълнителна информация

**Решение за одобряване на бюджетна линия и издаване на заповед/сключване на договор за предоставяне на БФП.**

При положителен резултат от оценяването Ръководителят на УО в качеството му на звено, предоставящо безвъзмездна финансова помощ по приоритет 3 „Техническа помощ” на ПНИИДИТ взема решение за одобряване на бюджетната линия при условията на одобрения финансов план. Решението се издава в едноседмичен срок от приключване на оценката.

Решението на Ръководителя на УО в качеството му на звено, предоставящо безвъзмездна финансова помощ по Приоритет 3 „Техническа помощ” на ПНИИДИТ да предостави безвъзмездна финансова помощ се обективира в Заповед за предоставяне на безвъзмездна финансова помощ (**Приложение И** към Условията за изпълнение) или Договор за предоставяне на БФП (**Приложение Й** към Условията за изпълнение). Преди издаването на Заповедта/Договора, конкретния бенефициент следва да представи следните документи:

1. Заявление за профил за достъп на ръководител на бенефициента до ИСУН 2020 (**Приложение Л** към Условията за изпълнение) и/или Заявление за профил за достъп на упълномощени от бенефициента лица до ИСУН 2020 (**Приложение М** към Условията за изпълнение) – подписано от законния представител на кандидата;
2. Декларация за нередности (**Приложение К** към Условията за изпълнение);
3. Декларация за конфликт на интереси (**Приложение З** към Условията за изпълнение);

За всяка одобрена бюджетна линия Управляващият орган в качеството му на звено, предоставящо безвъзмездна финансова помощ по приоритет 3 „Техническа помощ” на ПНИИДИТ издава заповед/сключва договор за предоставяне на безвъзмездна финансова помощ. Бюджетната линия се счита за открита от датата на издаване на Заповедта/Договора за предоставяне на безвъзмездната финансова помощ. Бюджетната линия се счита за приключена на крайната дата, посочена в заповедта/договора за предоставяне на БФП, но не по-късно от 31.12.2029 г. или до изчерпване на финансовия ресурс.

## 26. Приложения към Условията за кандидатстване:

Ръководство за потребителя за модул „Е-кандидатстване“ – **Приложение А**

Декларация, че кандидатът е запознат с условията за кандидатстване и условията за изпълнение – **Приложение Б**

Декларация относно статута по ЗДДС – **Приложение В**

Финансов план – попълнен по образец **– Приложение Г**

Критерии и методика за оценка – **Приложение Д**

Указание на министъра на финансите относно третиране на данък върху добавената стойност като допустим разход при изпълнение на проекти по Оперативните програми, съфинансирани от Европейския фонд за регионално развитие, Европейския социален фонд, Кохезионния фонд на Европейския съюз и от Европейския фонд за морско дело, за финансовата рамка 2014-2020 г – **Приложение Е**

1. Административен, финансов и оперативен капацитет, който да гарантира изпълнение на условията за подпомагане, вкл. специфични такива по отношение на резултати/продукти/услуги, план за финансиране и краен срок за изпълнение [↑](#footnote-ref-1)